འདུད༔ དམ་ཚིག་དང་ལྡན་པའི་རྣལ་འབྱོར་པ་ཧེ་རུ་ཀའི་དཀྱིལ་འཁོར་དུ་རང་གཞན་གྱི་ཚོགས་རྫོགས་
སྒྲིབ་དག་གེགས་དང་བར་ཆད་ཉེ་བར་ཞི་བའི་ཕྱིར་དུ་མེ་མཆོད་འབུལ་བར་འདོད་ན༔ ཡར་གཞི་གཞུང་ལྟར་ལ་བདག་
བསྐྱེད་བཟླས་པ་མཆོད་བསྟོད་ལས་བུམ་བསྒྲུབ་པ་སོགས་གནད་སྨིན་སོང་རྗེས་ས་ལྷར་གཏོར་མ་སྦྱིན༔ མདུན་དཀྱིལ་
གཙང་མའི་ས་སྟེགས་གྲུ་བཞི་རྒྱ་དཔང་ཡུལ་དུས་དང་འཚམས་པར༔ ལྟེ་བར་ཟླུམ་པོར་བསྐོར་བའི་དབུས་སུ་ཆོས་འབྱུང་
306

ཡང་གསང་ཐུགས་ཐིག་ཡི་དམ་སྐོར།
ག༽
ཟུར་གསུམ་གྱི་ལྟེ་བར་རྡོ་རྗེ་ཧཱུྃ་གིས་མཚན་པ༔ དེའི་ཕྱིར་པདྨ་འདབ་བརྒྱད༔ མཆུ་དང་ཁ་ཁྱེར་ལ་རྡོ་ར་མེ་རིས་བསྐོར་བའི་
སྟེང་དུ་སྲོག་ཆགས་མེད་པའི་གནག་ལྕི་ལོ་མ་འབྲས་བུ་ཅན་གྱི་ཤིང་གི་ཟླུམ་པོར་བརྩིགས་ཤིང་བསྲེགས་རྫས་བ་ལུ་ཉ་
སྦྲིད་འོམ་བུ་གང་རུང་གི་ཡམ་ཤིང་སོར་བཅུ་གཉིས་པ༔ འབྲུ་མར་རམ་རྩི་དམར་གྱི་མར་ཁུ༔ ཏིལ༔ འབྲས༔ སོ་བ༔
གྲོ༔ ནས༔ སྲན་མ༔ ཞོ་ཟན༔ དུརླ༔ ཀུ་ཤ༔ མེ་ཏོག་དང་འབྲས་བུ་སྣ་ཚོགས་དཀར་གསུམ་མངར་གསུམ་རིན་ཆེན་ཕྱེ་
མར་སྨན་སྣ་དར་ཟབ་སོགས་གཅིག་ཏུ་སྣམ་ལ༔ ཞི་བར་གཙོ་བོར་འདོད་ན་འོ་མཿ༔ རྒྱས་པར་མར་ཁུ༔ དབང་ལ་ཆང༔
དྲག་པོ་ལ་རཀྟའི་སྦག༔ གཞན་ཡང་སོ་རྩི་གོས་ཟུང་མེ་དར་སོགས་དགོས་པའི་ཡོ་བྱད་རྣམས་མ་ཚང་མེད་པར་བསགས༔
སློབ་དཔོན་གྱི་མདུན་དུ་རྡོར་དྲིལ་ཐོད་པའི་ཌཱ་མ་རུ་དགངས་བླུགས་སོགས་འདུ་བྱས་ལ༔ ཨོྃ་བཛྲ་ཨ་མྲྀ་ཏ་
ཀུན་ཌཱ་ལི་ཧ་ན་ཧ་ན་ཧཱུྃ་ཕཊ༔ སྭ་བྷཱ་ཝ་ཤུདྡྷ་སརྦ་དྷརྨཱ་སྭཱ་བྷ་ཝ་ཤུདྷོ྅ཧཾ སྟོང་པའི་
ངང་ལས་ཧཱུྃ་ལས་རྡོ་རྗེ་ཐབས་ཀྱི་རང་བཞིན་ཡེ་ཤེས་ལྔ་ཡི་འོད་ཟེར་འཕྲོ་བ༔ མུཾ་
ལས་དྲིལ་བུ་ཤེས་རབ་ཀྱི་རང་བཞིན་ཆོས་ཉིད་སྟོང་པའི་རང་སྒྲ་སྒྲོགས་པར་གྱུར༔
ཨོྃ་བཛྲ་ཧཱུྃ༔ གྷཎྜེ་ཧོཿ དྷརྨཱ་དྷརྟུ་ཨཱཿ༔ སླར་ཡང་མཆོད་རྫས་དང་བསྲེག་རྫས་རྣམས་ལ་ལས་བུམ་གྱི་ཆུ་
འཐོར་ཞིངངཿ ཨོཾ་བཛྲ་ཨ་མྲྀ་ཏ་ཀུན་ཌཱ་ལི་ཧ་ན་ཧ་ན་ཧཱུྃ་ཕཊ༔ སྭཱ་བྷ་ཝ་ཤུདྡྷ་སརྦ་དྷརྨ་སྭཱ་
བྷ་ཝ་ཤུདྷོ྅་ཧཿ རྫ་ས་རྣམས་མ་དག་ཉེས་སྐྱོན་དྲི་མ་སྦྱངས༔ མིང་ཡིག་དང་པོ་ཐིག་
ལེའི་བརྒྱན་པ་ལསཿ རང་རང་དམ་ཚིག་རྫས་རྣམས་ལས་གང་འདོདཿ ཐོགས་
མེད་འགྲུབ་ཅིང་ངོ་བོ་ཡེ་ཤེས་ཀྱི༔ བདུད་རྩིའི་དཀྱིལ་འཁོར་ལྷ་ཚོགས་དགྱེས་སྐོང་
གི ནུས་སྟོབས་ཕུན་ཚོགས་འཛད་མེད་གཏེར་དུ་གྱུར༔ ཨོཾ་ཨཱཿཧཱུྃ་ཧ་ཧོ་ཧྲཱིཿ ལན་
བདུན་བརྗོད༔ ཨོཾ་ཨཱཿཧཱུྃ་པཉྩ་ཨ་མྲྀ་ཏ་སྭཱ་ཧཿ ཏིང་འཛིན་དམིགས་པས་བྱིན་གྱིས་བརླབས་བྱས་ལ༔ མཆོད་
པ་ལྔ་དང་སྨན་གཏོར་རཀྟ་ཡང༔ རང་རང་སྔགས་ཀྱིས༔ ཨོཾ་བཛྲ་པུཥྤ་ཨཱཿཧཱུྃ ཨོྃ་བཛྲ་དྷུཎྱེ་ཨཱཿཧཱུྃ༔
307

མདོ་མཁྱེན་བརྩེའི་གསུང་འབུམ།
ཨོཾ་བཛྲ་ཨ་ལོ་ཀེ་ཨཱཿཧཱུྃ ཨོཾ་བཛྲ་གྷནྡེ་ཨཱཿཧཱུྃ ཨོཾ་བཛྲ་ནཻ་ཝི་དྱ་ཨཱཿཧཱུྃ༔ ཨོཾ་བཛྲ་ཤབྟ་
ཨཱཿཧྰུྃ ཨོཾ་སརྦ་པཉྩཨ་མྲྀ་ཏ་ཧཱུཾ་ཧཱྃཥྛཿ ཨོྃ་མ་ཧཱ་བ་ལིང་ཏ་ཧཱུཾ་ཧྲིཥྛཿ ཨོྃ་མ་ཧཱ་རཀྟ་ཧཱུྃ
ཧྲིཥྛཿ ནུས་ལྡན་བརླབས༔ མེ་ཐབ་ལས་བུམ་གྱི་ཆུས་བསང་ཤིང༔ ཨོཾ་བཛྲ་ཨ་མྲྀ་ཏ་ཀུན་ཌཱ་ལི་ཧ་ན་ཧ་
ན་ཧཱུྃ་ཕཊཿ༔ སྭཱ་བྷ་ཝ་ཤུདྡྷ་སརྦ་དྷ་རྨཱ་སྭ་བྷ་ཝ་ཤུདྡྷ྅་ཧཾ༔ ཧཱུཾ༔ ཡུམ་ཆེན་ན་བཟའ་
དཀར་མོའི་ཟེར༔ དམ་ཚིག་སྒྲོལ་མའི་ཤུགས་འགྲོགས་པའི༔ ཡེ་ཤེས་མེ་ཆེན་རབ་
ཏུ་སྦར༔ ལས་ཉོན་བག་ཆགས་ཉམས་སྒྲིབ་བསྲེགས༔ ཡེ་ཤེས་སྣང་བ་རབ་གསལ་
གྱུར༔ ཛྭ་ལ་རཾ༔ ཤུདྡྷེ་ཨཱཿ༔ ཞེས་པའི་མེ་སྦར་རླུང་གཡབ་བོ༔ ཧཱུཾ༔ མདུན་དཀྱིལ་མེ་ཐབ་རཾ་
ཡིག་ཡོངས་གྱུར་ལསཿ ཡུམ་ཆེན་གོས་དཀར་ཌཱཀྐི་དམར་མོ་ནི༔ ཞི་མ་ཁྲོའི་ཉམས་
གཅེར་མོ་གྲི་ཐོད་བསྣམས༔ རོལ་སྟབས་བཞུགས་པའི་ལྟེ་བར་གཞལ་ཡས་ཁངཿ
རབ་འཇིགས་ཚད་དང་མཚན་ཉིད་ཡོངས་རྫོགས་དབུས༔ བདག་ཉིད་ཡི་དམ་ཐུགས་
ལས་ཧཱུཾ་ཡིག་འཕྲོས༔ ཡོངས་གྱུར་དཔལ་ཆེན་རྡོ་རྗེ་གྲོ་བོ་ལོད༔ དམར་ནག་ར་
འཇིགས་ཁྲོ་གཏུམ་བརྗིད་པའི་ཉམས༔ སྤྱན་གསུམ་དམར་ཟླུམ་མཆེ་བ་ཨཾ་གཙིགས་
བསྡམས༔ དབུ་སྐྲ་ཨང་མིག་གཡས་འཁྱིལ་སྨིན་མ་དང༔ སྨ་ར་ཨག་ཚོམ་འགྱུར་
མིག་མེ་སྟག་འཕྱོ༔ ཕྱག་གཡས་རྡོ་རྗེ་གཡོན་པས་ཕུར་པ་བསྣམས༔ འཇིགས་རུང་
དུར་ཁྲོད་ཆས་བརྒྱད་ཆོས་གོས་གསོལཿ མཁའ་འགྲོ་གཏུམ་ཆེན་སྟག་མོ་དྲུས་མ་ཆིབསཿ
འཁོར་དུ་ཁྲོ་བོ་ཁྲོ་མོ་གིང་ཆེན་དངཿ དབང་ཕྱུག་འབར་མ་ལས་མཁན་ཚོགས་ཀྱིས་
བསྐོར༔ བདག་མདུན་ཐུགས་ཀའི་འོད་ཟེར་འཕྲོས་པ་ཡིས༔ ཡེ་ཤེས་ལྷ་ཚོགས་
འཁོར་བཅས་སྤྱན་དྲངས་གྱུརཿ སྤྱན་འདྲེན་གདུང་བའི་དབྱངས་དང་བཅས༔ ཧཱུཾ༔ ཆོས་དབྱིངས་
རབ་
308

ཡང་གསང་ཐུགས་ངྷི
་ཐིག་ཡི་དམ་སྐོར། ག༽
མ་བཅོས་ཀ་དག་སྤྲོས་བྲལ་ཀློདཿ ཀུན་བཟང་རྒྱལ་བ་རྒྱ་མཚོའི་བྱིན་རླབས་ལསཿ
ཞི་ཆགས་ཁྲོ་བོའི་རྣམ་རོལ་དུ་མར་ཤར༔ གཏུམ་དྲག་རོལ་དང་མེ་རི་འབར་བའི་
ཞིངཿ༔ རྔམས་བརྗིད་འབར་བའི་དུར་ཁྲོད་ཆེན་པོ་ནས༔ ཁྲག་འཐུང་རྒྱལ་པོ་བཛྲ་
གྲོ་བོ་ལོདཿ༔ གཏུམ་ཆེན་རྔམས་པའི་ལྷ་ཚོགས་འཁོར་དང་བཅས༔ ཐུགས་དམ་
ཞལ་བཞེས་དུས་ལས་མ་གཡེལ་བར༔ ཐུགས་རྗེ་གློག་ལྟར་མྱུར་བར་གཤེགས་སུ་
གསོལ༔ སྐལ་ལྡན་མོས་པའི་བུ་ལ་བྱིན་གྱིས་རློབས༔ གནས་མཆོག་འདི་རུ་བྱིན་
ཆེན་བྱིན་ཕོབ་ལ༔ དྲག་གཏུམ་འཆོལ་བ་ཆེན་པོའི་དངོས་གྲུབ་སྩོལ༔ ཨོཾ་ཨཱཿཧཱུྃ་བཛྲ་
གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛ་ཛ་ཛཿསིདྡྷི་ཕ་ལ་ཧོཿ བཞུགས་སུ་གསོལ་བ་ནི༔
ཧཱུཾ ཡེ་ནས་རང་རིག་ལྷ་དང་འདུ་འབྲལ་མེད༔ སྤྱན་འདྲེན་བཞུགས་སུ་གསོལ་བ་
མི་དམིགས་ཀྱང༔ གློ་བུར་མ་རིག་རྣམ་རྟོག་བསལ་བའི་ཕྱིར༔ ཡེ་ཤེས་ལྷ་ཚོགས་
བདག་དང་དབྱེར་མེད་བཞུགསཿ༔ ཇི་སྲིད་བྱང་ཆུབ་སྙིང་པོ་མཆིས་ཀྱི་བར༔ འབྲལ་
མེད་བརྟན་པར་བཞུགས་ཤིག་ཏིཥྛ་ལྷན༔ སུ་པྲ་ཏིཥྛ་བཛྲ་ཡེ་སྭཱ་ཧཿ ཕྱག་འཚལ་བ་ནི༔ ན་
མོ༔ ལས་དང་དམ་ཚིག་ཤ་ཟ་ཌཱཀྐི་མ༔ ཁམས་གསུམ་དབང་བསྒྱུར་སྟོབས་ལྡན་
དྲེགས་པའི་ཚོགས༔ དབང་མེད་བཀའ་རྟགས་ཕྱག་རྒྱའི་ཟིལ་གྱིས་མནན༔ དཔའ་
འཁུམས་སྒོ་གསུམ་གུས་པས་ཕྱག་འཚལ་ལོ༔ ཨ་ཏི་པུ་ཧོཿ པྲ་ཏི་ཙཱ་ཧོཿ༔ ཕྱི་མཆོད་
འབུལ་བ་ནི༔ ཧཱུཾ༔ འདོད་ཡོན་མཆོད་པའི་ལྷ་མོ་དཔག་མེད་ཀྱིས༔ ཁྲག་ཆེན་ཨཉྙཾ་སྨན་
གྱི་ཞབས་བསིལ་དང༔ དབང་ལྔའི་མེ་ཏོག་ཤ་སྣའི་བདུག་སྤོས་དྲི༔ ཞུན་ཆེན་མར་
མེ་མཁྲིས་སྣའི་དྲིས་བྱུག་པ༔ ཤ་རུས་ཞལ་ཟས་རྐང་གླིང་ཐོད་རྔར་བཅས༔ གཞན་
309

མདོ་མཁྱེན་བརྩེའི་གསུང་འབུམ།
ཡང་གཟུགས་སྒྲ་དྲི་རོ་རེགས་བྱའི་ཚོགས༔ དཔལ་ཆེན་དཀྱིལ་འཁོར་ལྷ་ལ་མཆོད་
པ་འབུལཿ བཛྲ་ཨཉྙཾ་པགྱྀ་པུཥྤ་དྷུ་པེ་ཨ་ལོ་ཀེ་གྷནྟེ་ནཻ་ཝི་དྱ་ཤབྟ་རཱུ་པཱ་ཤབྟ་གྷནྟེ་རཱ་
ས་སྤརྴ་པཱུ་ཙ་ཧོཿ ནང་མཆོད་འབུལ་བ་ནི༔ ཧཱུཾ༔ རྩ་བ་བརྒྱད་ལ་ཡན་ལག་སྟོང་སྦྱར་བརཿ༔
རིགས་ལྔའི་ཡེ་ཤེས་བདུད་རྩིར་བྱིན་རླབས་སྨན༔ ཁམས་གསུམ་དུག་གསུམ་རུ་ཏྲ་
བསྒྲལ་བ་ཡིས༔ ཤ་ཁྲག་རུས་ཀླད་སྦྱར་བའི་བ་ལིང་ཏཿ རྒྱུ་གཉིས་རྐྱེན་བཞིའི་དགྲ་
གདོན་སྙིང་ཁྲག་དང༔ མཁའ་དབྱིངས་མཚལ་ཆེན་སྦྱར་བའི་རཀྟའི་བཅུད༔ ཁྲོ་བོ་
འཆོལ་པ་འཁོར་དང་བཅས་ལ་འབུལ༔ ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཁཱ་ཧི མ་ཧཱ་བ་
ལིང་ཏ་ཁཱ་ཧི མ་ཧཱ་རཀྟ་ཁཱ་ཧཱི༔ གསང་མཆོད་འབུལ་བ་ནི༔ ཧཱུྃ༔ བཅུ་དྲུག་མཛེས་ལྡན་ལྷ་
མོ་རི་དྭགས་མིག༔ རྩ་བཅུད་ཁམས་ཀྱི་ཆགས་པ་རབ་གཡོས་པས༔ བདེ་ཆེན་དགའ་
བཞིའི་ཡེ་ཤེས་བདེ་བའི་རོ༔ མ་རིག་རྣམ་རྟོག་གཟུང་འཛིན་རུ་ཏྲ་དང༔ གློ་བུར་
འཁྲུལ་སྣང་དགྲ་གདོན་བགེགས་ཀྱི་ཚོགས༔ ཐུགས་རྗེའི་ཤུགས་ཀྱིས་བསད་པའི་
དུག་ལྔའི་ཁམས༔ གཏུམ་ཆེན་ཁྲོ་རྒྱལ་འབར་བའི་ལྷ་ཚོགས་ལ༔ འབུལ་ལོ་ཚོགས་
རྫོགས་སྒྲིབ་པ་ཡོངས་དག་ཤོག༔ ཨ་ལ་ལ་ཧོཿ ཏ་ན་གྷ་ན་པཱུ་ཙ་ཧོ༔ བསྟོད་པ་བྱ་བ་ནི༔
ཧཱུཾ༔ གཏུམ་ཆེན་འབར་བ་ཁྲག་འཐུང་དཔལ་ཆེན་པོ༔ རྔམས་བརྗིད་རྒྱལ་པོ་རྡོ་རྗེ་
གྲོ་བོ་ལོདཿ༔ སྐུ་མདོག་དམར་ནག་གར་དགུ་རོལ་པའི་ཉམས༔ མཐོང་བ་ཙམ་གྱིས་
ཁམས་གསུམ་བརྒྱལ་བར་བྱེད༔ གསུང་ནི་དྲག་པོའི་ང་རོ་ས་གསུམ་གཡོ༔ ཁྲོ་བོ་
ཁྲོ་མོའི་གད་རྒྱངས་འབྲུག་སྟོང་ལྡིར༔ རྒྱ་སྟག་ངར་སྐད་སྒྲོགས་པའི་དམ་སྲི་དཔུངཿ
སྲོག་སྙིང་འགས་ཤིང་རང་གཤེད་རང་ལ་དབབ༔ ཆོས་སྐུ་འགྱུར་མེད་བདེ་བ་ཆེན་
310

ཡང་གསང་ཐུགས་ཐིག་ཡི་དམ་སྐོར། ག༽
པོ་ལས༔ ཐུགས་མཆོག་སྙིང་རྗེ་ཁྲོས་པའི་ཞེ་སྡང་གཅོད༔ ཁམས་གསུམ་རྣམ་ཤེས་
དབྱིངས་སུ་སྤར་མཛད་པའི གཏུམ་ཆེན་འབར་བའི་གསང་བ་གསུམ་ལ་བསྟོདཿ༔
རྩེ་གཅིག་གཡེལ་བ་མེད་པར་ཁྱོད་བསྒྲུབས་ན༔ རང་རིག་ཡི་དམ་ལྷ་དང་དབྱེར་
མེད་འདྲེས༔ སྒོ་གསུམ་རྡོ་རྗེ་གསུམ་དུ་གནས་འགྱུར་ཞིང༔ ཁམས་གསུམ་གདུག་
པ་འདུལ་བའི་བྱིན་རླབས་སྩོལ༔ མེ་མཆོད་དངོས་ལ་འཇུག་པ་ནི༔ ཧཱུཾ༔ རང་གི་ཐུགས་ལས་
སྤྲུལ་པའི་ཌཱཀྐི་ལྔས༔ བསྲེག་རྫས་ཡེ་ཤེས་བདུད་རྩིའི་རྒྱུན་དྲངས་ཏེ༔ དཀྱིལ་འཁོར་
ལྷ་ཚོགས་རྣམས་ལ་ཕུལ་བ་ཡིས༔ བདག་དང་འགྲོ་བའི་སྒྲིབ་གཉིས་བག་ཆགས་
བྱང༔ བསོད་ནམས་ཡེ་ཤེས་ཚོགས་ཆེན་རབ་རྫོགས་ཤིང༔ མཆོག་ཐུན་དངོས་གྲུབ་
མཐུ་ནུས་སྩལ་དུ་གསོལ༔ ཨོཾ་མ་ཧཱ་གུ་རུ་བཛྲ་གྲོ་བོ་ལོད་སརྦ་སིདྡྷི་ཝ་ཤཾ་ཀུ་རུ་ཨཱཿཧཱུྃ
ཨགྣི་ཡེ་སྭཱ་ཧཱ བཅུ་གསུམ་གྱིས་བྱོན་སྐྱེམས་ཕུལ༔ ཡམ་ཤིང་མར་ཁུ་རྫས་རྣམས་ལ༔ ཨོཾ་མ་
པ་ཧཱ་གུ་རུ་བཛྲ་
གྲོ་བོ་ལོད་སརྦ་སིདྡྷི་ཝ་ཤཾ་ཀུ་རུ་ཨཱཿཧཱུྃ༔ སརྦ་པཱ་པཾ་ཤིནྟིཾ་ཀུ་རུ་ཡེ་སྭཱ་ཧཿ དམིགས་བསལ་
ཞི་བ་ལ༔ ནད་གདོན་འཇིགས་བརྒྱད་ཤཱིནྟིཾཀུ་རུ་ཡེ་སྭཱ་ཧཱ རྒྱས་པ་ལ༔ ཚེ་དང་བསོད་
ནམས་པུཥྐཾ་ཀུ་རུ་ཡེ་སྭཱ་ཧཱ༔ དབང་ལ་ཁམས་གསུམ་སྲིད་གསུམ་གཟུགས་ཅན་གཟུགས་
མེད་བླ་ཡིད་ཝ་ཤི་ཀུ་རུ་ཧོཿ དྲག་པོ་ལ༔ གནོད་བྱེད་དགྲ་གདོན་བྱད་ཕུར་མ་ར་ཡ་ཕཊཿ༔
རྫ་ས་རྣམས་མ་རྫོགས་པར་སྡེབས༔ འདོད་གསོལ་ནི༔ དཔལ་ཆེན་ཁྲག་འཐུང་འཁོར་དང་བཅས༔
བསྲེག་བླུགས་མཆོད་པ་འདི་བཞེས་ལ༔ བསོད་ནམས་ཡེ་ཤེས་ཚོགས་ཆེན་རྫོགསཿ
ལས་ཉོན་བག་ཆགས་ཉམས་གྲིབ་དག༔ ཞི་རྒྱས་དབང་དང་དྲག་པོའི་ལསཿ མྱུར་
འགྲུབ་མཆོག་ཐུན་དངོས་གྲུབ་སྩོལ༔ ཅེས་བརྗོད་དམིགས་པའི་ལྡེ་ཁ་བསྒྱུར༔ རྗེས་ལ༔ ཨོྃ་བཛྲ་
311

མདོ་མཁྱེན་བརྩེའི་གསུང་འབུམ།
ཏཾ་བུ་ལ་ཡེ་སྭཱ་ཧཱ༔ གོས་ཟུངཿབཛྲ་ཝསྟ་ཡེ་སྭཱ་ཧཿ ཕུལ༔ ཤིན་ཏུ་རྒྱས་པར་སྤྲོ་ན་ཚོགས་འཁོར་བྱ༔
གཞུང་བཞིན་མཆོད་ཅིང་བསྟོད་ལ་བཤགས་པ་བྱ༔ ཡི་གེ་བརྒྱ་བ་བདུན་གྱིས་ལྷག་ཆད་བསྐངས༔ སླར་ཡང་རྩ་སྔགས་
བདུན་གྱིས་གཤེགས་སྐྱེམས་ཕུལ་ལ༔ ཁྲག་འཐུང་གཏུམ་ཆེན་ལྷ་ཚོགས་འཁོར་དང་བཅས༔ ཆོས་
ཉིད་བདེ་ཆེན་རིག་པའི་ཀློང་དུ་གཤེགས༔ བདག་དང་འགྲོ་བའི་ཚོགས་བསགས་
སྒྲིབ་སྦྱང་ཕྱིར༔ གསོལ་བཏབ་དུས་སུ་སླར་ཡང་འབྱོན་པར་འཚལ༔ བཛྲ་མུཾ༔ ཡེ་
ཤེས་པ་གཤེགས༔ དམ་ཚིག་པ་རང་ལ་བསྡུ༔ དེ་ནས་བསྔོ་བ་ནི༔ འདིས་མཚོན་དུས་
གསུམ་དགེ་བ་ཅི་བསགས་པ༔ ནམ་མཁའི་མཐར་ཐུག་འགྲོ་བ་མ་ལུས་ཀུནཿ སྡུག་
བསྔལ་འཁོར་བའི་རྒྱ་མཚོ་ལས་ཐར་ནས༔ རྣམ་མཁྱེན་རྒྱལ་བའི་གོ་འཕང་ཐོབ་
ཕྱིར་བསྔོ༔ སྨོན་ལམ་ནི༔ གསང་སྔགས་རྡོ་རྗེ་ཐེག་པའི་དཀྱིལ་འཁོར་དུ༔ དམ་ཚིག་
གཅིག་ཏུ་འབྲེལ་བའི་བདག་ཅག་མཆེད༔ ས་དང་ལམ་གྱི་ཡོན་ཏན་མཐར་ཕྱིན་
ནས༔ གཏུམ་དྲག་ཞིང་དུ་མངོན་འཚང་རྒྱ་བར་ཤོག༔ བཀྲ་ཤིས་གང་རྒྱས་ཀྱིས་མཐའ་བརྒྱན་
པར་བྱའོ༔ རྗེས་ཀྱི་རིམ་པ་གསང་སྔགས་སྤྱི་ལྟར་རོ༔ ཨེ་མཿ༔ གསང་བ་སྔགས་ཀྱི་རྣལ་འབྱོར་གྱིས༔ ལམ་གྱི་གྲོགས་
སུ་ཚོགས་བསགས་གཅེས༔ སྐད་ཅིག་གཅིག་གིས་འཚང་རྒྱ་བའི༔ ས་ལམ་བགྲོད་པའི་ཐབས་ཆེན་པོ༔ ཚོགས་དང་
སྤྱིན་བསྲེགས་མཆོད་པ་ཡིས༔ ཉམས་པ་བསྐང་ཞིང་ཚོགས་གཉིས་འཕེལ༔ ས་ལམ་བར་ཆད་ཡོངས་བསལ་ནས༔
འབྲས་བུའི་ཐུས་ཀ་དུས་སྨིན་དུསཿ འདི་ལས་ལྷག་པ་གཞན་མེད་གསུང༔ དེ་ཕྱིར་རྟག་ཏུ་འབད་པ་གཅེས༔ བདག་
ཉིད་ཐོད་ཕྲེང་དྲག་རྩལ་གྱིས༔ མ་འོངས་ལྷ་ལྕམ་ཌཱཀྐི་མའི༔ ཕྲིན་ལས་ཆ་ལག་བཀོད་པའོ༔ ས་མ་ཡ༔ རྒྱ་རྒྱ་རྒྱ༔
བདག་འདྲ་གཏེར་མིང་ཁྲག་འཐུང་རྡོ་རྗེས་བརྡ་རིས་ལས་དག་པར་ཕབ་ཅིང་དགའ་རབ་དཔའ་བོས་དག་པར་མཛད་པ་
ཡི་གེར་འདུ་བྱེད་སློབ་བུ་རིསྨྲི་མིང་འཛིན་གྱིས་བགྱིས་པ་ཤིན་ཏུ་དགེ་བར་གྱུར་